होशंगाबाद| भाजपा की नगर कार्यकारिणी घोषित हुए 24 घंटे भी नहीं हुए कि कार्यकर्ताओं में असंतोष उभरकर सामने आने लगा है। बुधवार दोपहर भाजपा के वरिष्ठ सदस्य संदीप तिवारी ने नगर कार्यकारिणी में उचित स्थान नहीं मिलने पर सदस्यता से इस्तीफा दिया। हालांकि वह पार्टी में रहेंगे। इधर संगठन ने उनको पद दिए जाने की मांग खारिज कर दी है। भाजपा नगर मंडल अध्यक्ष मनोहर बडानी का कहना है हर एक व्यक्ति को पद नहीं दिया जा सकता है। 16 पद थे ये पद हमने लोगों को दिए हैं। पूर्व में तिवारी को बड़ा पद दिया गया था। वे मंत्री पद पर 2008 में रह चुके हैं। भाजपा की नगर कार्यकारिणी की घोषणा एक दिन पहले मंगलवार को ही भाजपा नगर भाजपा मंडल अध्यक्ष मनोहर बडानी ने की थी। बुधवार को कार्यकारिणी के सदस्य संदीप तिवारी ने इस्तीफा दे दिया है।